Man kom op vrou se liggaam aan dakbalk af | Maroela Media
Die Vrystaatse polisie ondersoek 'n saak van moord nadat 'n vrou van Botshabelo, oos van Bloemfontein, wreed in haar huis vermoor en opgehang is.
Volgens konst. Peter Kareli, polisiewoordvoerder, het die 26-jarige slagoffer se 32-jarige man Sondag omstreeks 02:00 die gru-vonds gedoen.
"Die vrou se hande en voete is met elektriese kabels vasgebind en haar liggaam het aan 'n balk in die dak gehang," het Kareli gesê.
Die vrou se Toyota Fortuner was vermis en is later verlate naby 'n rivier in Section N van die dorpie gevind.
Die motief vir die moord word nog ondersoek. Niemand is nog in verband met die voorval in hegtenis geneem nie.
VERSKRIKLIK! Liewe hemel waar gaan die wreedhede eindig? Hoe kan enigeen dit aan 'n ander mens doen – voel so eend an absoluut NIKS? Ek verstaan nie sulke goed nie. Ek hoop hul vang die skuldige/s gou!
Ek stem EMK. Dis nie mense wat sulke dinge doen nie. En dis verskriklik. Elke liewe dag is daar sulke vreeslike berigte in die koerant. Die mense het almal mal geword. Ek weet ook nie waar gaan alles eindig nie. Dit word net erger.
Lucifer sluip rond op vrye voet. Hoe kan 'n regdenkende mens 'n ander leed aandoen?
Iets klink nie reg nie ek ruik n rot??????
Ondervra bietjie haar man wat op die gruvonds afgekom het. Hy kom 02:00 op 'n Sondagoggend by die huis?